1942-ben az Egyesült Államok Haditengerészete a repülőgép-hordozók építésére helyezte a hangsúlyt, miután ezek a hajók komoly sikereket értek el a Korall-tengeri, és Midwayi csatákban. Így tehát az amerikai hajógyárak elsődleges célja az "Essex" osztályú repülőgép-hordozók legyártása lett. Az "Essex" osztály repülőgép-hordozói jelentős mértékben hozzájárultak ahhoz, hogy az Egyesült Államok meg tudja szerezni a légifölényt a Csendes-óceáni hadszíntéren. Később pedig az amerikai haditengerészet legkomolyabb fegyverei lettek a Japán Birodalom elleni küzdelemben. Ennek következtében a "North Carolina", "South Dakota" és "Iowa" osztályú csatahajók páncéljából lefaragtak, hogy növelni tudják a hajók sebességét. Erre azért volt szükség, hogy a csatahajók elég gyorsak legyenek, hogy kísérni tudják az "Essex" osztályú repülőgép-hordozókat, ezzel is növelve azok védelmét.